Madara Saidī-Ndure

Madara Saidī-Ndure (dzimusi Madara Palameika  Talsos) ir bijusī latviešu vieglatlēte, šķēpa metēja, Latvijas rekordiste šķēpa mešanā (66,18 m). Viņas treneris ir tēvs Gints Palameiks. Piedalījusies divās olimpiskajās spēlēs, vairākos Pasaules un Eiropas čempionātos (augstākā vieta 2014. gada Eiropas čempionātā ieņemtā 4. vieta). M. Saidī-Ndure ir 2016. gada Dimanta līgas seriāla kopvērtējuma uzvarētāja, kas ir Latvijas vieglatlētu augstākais sasniegums šajās sacensībās.

 Biogrāfija 
M. Saidī-Ndure ir dzimusi  Talsos. Viņas tēvs Gints Palameiks ir Madaras treneris, Latvijas Šķēpmešanas kluba prezidents. Māte – sporta pedagoģe Agnese Palameika. Ir divas māsas: Baiba un Eva. Ir ieguvusi bakalaura grādu ekonomikā.

2022. gada septembrī M. Saidī-Ndure saderinājās ar savu ilggadējo draugu Gambijā dzimušo un Norvēģiju pārstāvošo vieglatlētu Džaisumu Saidi Nduri. 2023. gada decembrī viņa paziņoja, ka pāris apprecējies un 2024. gada sākumā paziņoja, ka noslēdz sporta karjeru.

 Karjera 
Šķēpa mešanā sākusi trenēties deviņu gadu vecumā. 2006. gada Pasaules čempionātā junioriem Pekinā viņa izcīnīja 16. vietu ar 46,34 m tālu metienu.

2007. gada Eiropas U-23 čempionātā M. Saidī-Ndure ierindojās trešajā vietā, bet 2009. gadā ar jaunu personisko un Latvijas rekordu (64,51 m) viņa kļuva par šo sacensību uzvarētāju.

2009. gada Pasaules čempionātā Berlīnē M. Saidī-Ndure ieņēma tikai 14. vietu savā kvalifikācijas grupā ar pieticīgu rezultātu 52,98 m. Toties 2010. gada Eiropas čempionātā viņa izcīnīja augsto 8. vietu ar rezultātu 60,78 m,Palameika astotā Eiropā kas ir viņas ievērojamākais sasniegums pieaugušo sacensībās. 2011. gada Pasaules čempionātā Tegu viņa ieņēma 11. vietu (pēdējo no finālā startējušajām) ar rezultātu 58,08 metri. 2012. gada Eiropas čempionātā viņa izcīnīja 8. vietu ar rezultātu 56,82 m. Arī  viņa ierindojās 8. vietā, šoreiz ar 60,73 m tālu raidītu šķēpu. 2013. gada Pasaules čempionātā Maskavā, Krievijā, izcīnīja 27. vietu.

2014. gada jūnijā divas reizes laboja Latvijas rekordu, sākumā to uzlabojot līdz 64,86 m, pēc tam — 66,15 m.

2015. gada 25. jūlijā M. Saidī-Ndure uzvarēja Dimanta līgas posmā Londonā ar rezultātu 65,01 m, par 1 cm apsteidzot Barboru Špotākovu no Čehijas. 2015. gada Dimanta līgas sezonas kopvērtējumā ieņēma 3. vietu.

2016. gada Dimanta līgas sezonā M. Saidī-Ndure izcīnīja trīs uzvaras. Sestajā posmā viņa guva uzvaru ar sezonas labāko rezultātu pasaulē (65,68 m), kļūstot arī par Dimanta līgas līderi starp šķēpmetējām. 2016. gada Eiropas čempionātā Amsterdamā M. Saidī-Ndure palika 7. vietā. 2016. gada olimpiskajās spēlēs Riodežaneiro M. Saidī-Ndure iekļuva finālā, taču tajā meta neveiksmīgi un kopvērtējumā ieņēma 10. vietu (60,14 m). Pēc olimpiskajām spēlēm guva uzvaru vēl vienā Dimanta līgas posmā Lozannā ar rezultātu 65,26 m, nostiprinoties vadībā kopvērtējumā. 2016. gada Dimanta līgas pēdējā posmā Briselē M. Saidī-Ndure atkal izcīnīja uzvaru, šoreiz labojot arī Latvijas rekordu (66,18 m) un tādējādi nodrošinot uzvaru sezonas kopvērtējumā. Tas ir Latvijas vieglatlētu augstākais sasniegums šajās sacensībās.

2019. gada Pasaules čempionātā Dohā M. Saidī-Ndure neiekļuva finālā, sasniedzot 18. vietu kopvērtējumā (59,95 m). Vienu vietu aiz finālsacensībām palika arī 2022. gada pasaules čempionātā Jūdžīnā, kur 58,61 m tāls metiens deva 13. vietu. Tajā pašā gadā Eiropas čempionātā Minhenē kvalifikācijā sasniedza sezonas labāko rezultātu 60,56 m un iekļuva finālsacensībās, tajās ieņēma 9. vietu, labākajā mēģinājumā raidot šķēpu 56,55 metrus tālu.

2024. gada sākumā M. Saidī-Ndure paziņoja par profesionālā sporta karjeras beigām.

 Personiskais rekords 
 Disciplīna  Rezultāts  Datums  Vieta  Piezīmes Šķēpa mešana  66,18 m      Latvijas rekords

 Sasniegumi 
2006Pasaules čempionāts junioriem16. vieta46,34 m2007Eiropas U-23 čempionāts3. vieta57,07 m2009Pasaules čempionāts27. vieta52,98 mEiropas U-23 čempionāts1. vieta64,51 m (, )2010Eiropas čempionāts8. vieta60,78 m2011Pasaules čempionāts11. vieta58,08 m2012Eiropas čempionāts8. vieta56,82 mOlimpiskās spēles8. vieta60,73 m2013Pasaules čempionāts27. vieta53,70 m2014Eiropas čempionāts4. vieta62,04 m2016Eiropas čempionāts7. vieta60,39 m2016Olimpiskās spēles10. vieta60,14 m2017Pasaules čempionāts21. vieta59,54 m2018Eiropas čempionāts9. vieta57,98 m2019Pasaules čempionāts18. vieta59,95 m2021Olimpiskās spēles11. vieta58,70 m2022Pasaules čempionāts13. vieta58,61 mEiropas čempionāts9. vieta56,55 m

 Sezonu labākie rezultāti 

 Gads  Rezultāts  Vieta  Datums200349,11 m200451,50 m200551,31 m200653,87 m200757,98 m200851,98 m200964,51 m201062,02 m201163,46 m201262,74 m201362,72 m201466,15 m201565,01 m201666,18 m

 Atsauces 

 Ārējās saites 

 LVS profils
 LOV profils
 Madara Palameika. Šķēps raidīts nākotnē

Kategorija:1987. gadā dzimušie
Kategorija:Talsos dzimušie
Kategorija:Latvijas vieglatlētes
Kategorija:Šķēpa metēji
Kategorija:2012. gada vasaras olimpisko spēļu dalībnieki
Kategorija:Ventspils Augstskolas absolventi
Kategorija:2016. gada vasaras olimpisko spēļu dalībnieki
Kategorija:2020. gada vasaras olimpisko spēļu dalībnieki